Na temelju članka 19. stavak 1. i članka 29. stavak 3. Zakona o službenicima i namještenicima u lokalnoj i područnoj (regionalnoj) samoupravi ("Narodne novine", broj 86/08., 61/11., 04/18., 112/19. i 17/25.), privremena pročelnica Upravnog odjela za opću upravu i imovinsko-pravne poslove Dubrovačko-neretvanske županije objavljuje
    
PODATKE O RASPISANOM OGLASU 
ZA PRIJAM U SLUŽBU NA ODREĐENO VRIJEME U UPRAVNI ODJEL ZA OPĆU UPRAVU I IMOVINSKO-PRAVNE POSLOVE 

	Oglas za prijam u službu na određeno vrijeme u trajanju od šest mjeseci radi obavljanja poslova kojima se privremeno povećao opseg, na radno mjesto viši stručni suradnik I u Upravni odjel za opću upravu i imovinsko-pravne poslove, mjesto rada u Metkoviću, objavljen je u Hrvatskom zavodu za zapošljavanje 1. srpnja 2026. godine. 
	Prijave na oglas, s dokazima o ispunjavanju uvjeta, dostavljaju se u roku od 8 dana od objave oglasa u Hrvatskom zavodu za zapošljavanje, s naznakom „Za oglas za prijam u službu na određeno vrijeme na radno mjesto viši stručni suradnik I u Upravni odjel za opću upravu i imovinsko-pravne poslove, mjesto rada u Metkoviću - NE OTVARAJ“.
1. Opis poslova radnog mjesta

· uz nadzor i upute nadređenog službenika vodi postupak i rješava u složenim upravnim stvarima iz područja imovinsko-pravnih poslova,
· uz nadzor i upute nadređenog službenika obavlja stručne poslove i izrađuje jednostavnije akte koji se odnose na poslove upravljanja, korištenja i raspolaganja imovinom u vlasništvu države povjerene županiji,
· stručno obrađuje složena pitanja iz područja imovinsko-pravnih poslova, te nadređenim službenicima predlaže načine njihovog rješavanja,
· sudjeluje u izradi programa i plana rada Odjela, kao i u izradi izvješća o radu Odjela
· obavlja druge poslove  po nalogu pročelnika i nadređenog službenika.

2. Podaci o plaći 

Plaću radnog mjesta viši stručni suradnik I čini umnožak koeficijenta složenosti poslova 2,70 i osnovice za obračun plaće za pripadajući mjesec, uvećan za 0,5 % za svaku navršenu godinu radnog staža. 
Osnovica za obračun plaće propisana je Kolektivnim ugovorom za službenike i namještenike u upravnim tijelima Dubrovačko-neretvanske županije ("Službeni glasnik Dubrovačko-neretvanske županije" broj 04/17, 13/19, 5/20, 1/21, 18/22, 2/23, 6/23, 13/23, 2/24, 12/24, 19/24 i 2/25).



3. Pravni i drugi izvori za pripremanje kandidata za provjeru znanja i sposobnosti

· Zakon o lokalnoj i područnoj (regionalnoj) samoupravi („Narodne novine”, broj:  33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) 
· Zakon o službenicima i namještenicima u lokalnoj i područnoj (regionalnoj) samoupravi („Narodne novine“ broj: 86/08, 61/11, 04/18, 112/19 i 17/25) 
· Zakon o općem upravnom postupku (“Narodne novine”, broj: 47/09 i 110/21) 
· Zakon o izvlaštenju i određivanju naknade („Narodne novine“, broj: 74/14, 69/17 i 98/19) 
· [bookmark: _GoBack]Zakon o prostornom uređenju („Narodne novine“, broj 155/25) -  od članka 213. - 218.
Pravila i postupak testiranja
Prethodna provjera znanja i sposobnosti kandidata koji ispunjavaju formalne uvjete iz oglasa, obavlja se putem pisanog testiranja i intervjua.
Po dolasku na prethodnu provjeru znanja i sposobnosti od kandidata će biti zatraženo predočenje odgovarajuće identifikacijske isprave radi utvrđivanja identiteta. 
Prethodnoj provjeri znanja i sposobnosti ne mogu pristupiti kandidati koji ne mogu dokazati identitet.
Smatrat će se da je kandidat koji nije pristupio prethodnoj provjeri znanja povukao prijavu za natječaj.
Za svaki dio provjere kandidatima se dodjeljuje određeni broj bodova od 1 do 10.
Intervju će se provesti samo s kandidatima koji su ostvarili najmanje 50 % bodova iz svakog dijela provjere znanja i sposobnosti kandidata na provedbenom testiranju. 
Smatra se da je kandidat zadovoljio ako je na intervjuu ostvario najmanje 5 bodova.
Vrijeme održavanja prethodne provjere znanja i sposobnosti objavit će se na mrežnoj stranici Dubrovačko - neretvanske županije, najmanje pet dana prije održavanja provjere.

